सुख स्वयं की आत्मा में है, उसे बाहर ढूंढ़ने की जरूरत नहीं: विवेक सागर
बुधवार को नगर के ज्ञान वल्लभ उपाश्रय प्रांगण में जैन संत महेंद्र सागर के शिष्य मुनि विवेकसागर ने अपने दिव्य प्रवचन के माध्यम से कहा कि जो जीवन प्राप्त हुआ है उसका सदुपयोग करना ना आए तो वह निरर्थक हो जाता है। अनमोल वस्तु को व्यर्थ में गंवाना नासमझी है। जीवन जीना एक कला है। जैसे-तैसे दुखी होकर नहीं अपितु सुख से जीने के लिए यह जीवन मिला है। सांसारिक उलझनों में फंसकर हम धर्म से विमुख होते जा रहे हैं। स्वयं के भीतर की शक्ति को पहचानने के लिए मानव जीवन मिला है और वह दूसरों व संसार को जानने में अपनी शक्ति व्यर्थ गवां रहा है। मानव से महामानव बनने के बदले तो वह दानव बनने का कार्य कर रहा है।
मुनिश्री ने बताया कि सुख की चाह में दौड़ लगाते हुए जीव ने दुख ही दुख पाया है। पदार्थों में सुख मानकर बाहर में दौड़ लगा रहे है। ज्ञानी कहते हैं सुख तो स्वयं की आत्मा में है, वह बाहर नहीं मिलेगा। सुख का सागर भीतर में है और हमारी खोज बाहर में हो रही है। हम अपने भीतर झांके और आनंद की प्राप्ति करें। मुनीश्री ने चारों गति के भावों को गीतिका के माध्यम से प्रस्तुत किया। इसी क्रम में मुनि ऋषभ सागर जी महाराज ने अपने प्रवचन में मानव भव की दुर्लभता को बताते हुए जैन साहित्य में वर्णित मेघ कुमार की जीवन गाथा को विस्तार से विभिन्न उदाहरणों से बताते हुए कहा अल्प दुखों से घबराकर मानव जीवन रूपी र| को खोना नादानी है। 84 लाख योनियों में अनेकों कठिनाइयों के बाद प्राप्त होने वाले मानव जीवन को भोग में न लगाकर प्रभु भक्ति में लगाएं।
जैन मंदिर को लाइटों से सजाया गया
नगर स्थित श्री शांतिनाथ जैन श्वेतांबर मंदिर की सोलवीं वर्षगांठ के पावन प्रसंग पर अपने दिव्य सानिध्य प्रदान करने मुनिवृंद का नगर आगमन हुआ है। तीन दिवसीय जिनेंद्र भक्ति महोत्सव में परमात्मा भक्ति का लाभ लेने का आह्वान ट्रस्ट के राजेंद्र पारख ने किया। तीन दिवसीय भक्ति महोत्सव 2 मार्च से सुबह 8.30 से 9.30 बजे साधु वृंद के प्रवचन के बाद जैन मंदिर में र|त्रय पूजा से शुरू होगी। संपूर्ण कार्यक्रम के विधि कारक अरविंद भाई चौरड़िया इंदौर होंगे। तीनों ही दिवस रात 8 बजे से जिन मंदिर प्रांगण में प्रभु भक्ति का विशेष कार्यक्रम होगा। इसके लिए जैन मंदिर में विशेष सजावट की गई है। मंदिर के शिखर व परकोटों में आकर्षक लाइट से सजावट की गई है। रात में जलते हुए लाइट व सजावट आकर्षक व अद्भुत नजर आते है।
hin_Deva hin_Deva hin_Deva hin_Deva hin_Deva